Kim (cinta de 1950)

Iste articlo ye sobre una cinta estausunidense de cine d'aventuras de 1950; ta atros usos, se veiga Kim.

Kim (títol orichinal, estrenada en Aragón con o títol en castellano de Kim de la India, en aragonés Kim d'a India) ye una cinta de cine estausunidense de l'anyo 1950 de cine d'aventuras colonials d'espionache dramatico dirichida por Victor Saville seguntes un guión adaptau por Helen Deutsch, Leon Gordon y Richard Schayer basau en a novela Kim, publicada por Rudyard Kipling en 1901. La dirección de fotografía ye de William V. Skall y la Banda Sonora Orichinal d'André Previn, estando producida por Leon Gordon ta la productora cinematografica Metro-Goldwyn-Mayer. Os principals actors d'a cinta son Errol Flynn, Dean Stockwell, Paul Lukas, Robert Douglas, Thomas Gomez, Cecil Kellaway, Arnold Moss y Laurette Luez.

A cinta s'ambienta en o clamau Gran Chuego, a confrontación politica entre l'Imperio Britanico y l'Imperio Ruso mientres o sieglo XIX y las primeras anyadas d'o sieglo XX por o control politico d'Afganistán y d'o norte d'a India y Pakistán cuan istos dos países feban parte d'o Raj britanico. La cinta se rodó parcialment en escenarios naturals y edificios d'a India, en os estaus de Rachastán, Uttar Pradesh y Uttaranchal, pero tamién en Estaus Unius en as Alabama Hills (California), amán de California, esleyiu por o suyo pareixiu con o paso Khyber, en l'actual Pakistán. D'o rodache en India, destacan as escenas filmadas en La Martinière, en a ciudat de Lucknow, a capital d'Uttar Pradesh.

 Argumento 
En 1885 l'Imperio Britanico controla la India (lo clamau Raj britanico), en zarrando lo pàso a l'Imperio Ruso en as suyas aspiracions de plegar en l'Oceano Indico. Kim ye un nino popillo que fa bellos treballos ocasionals ta Mahbub Ali, un vendedor de caballos que amás treballa como espía ta los britanicos. Bel día Mahbub Ali conoix un plan d'os rusos ta provocar una sublevación en a India pero ye baixo vichilancia y veye difícil de comunicar ixa noticia a los suyos superiors. Simultaniament Kim ha conoixiu a un viello lama budista d'o Tibet que ye en una rechira ta trobar ixo que él clama o río d'a flecha y a on podrá limpiar-se espiritualment. Mahbub Ali fa que Kim se li adhiba como chela u aduyant en o suyo camín ta que sía Kim o portador d'o mensache a lo coronel Creighton, lo suyo superior.

Kim y lo monche budista marchan chuntos a traviés d'a Grand Trunk Road, una antiga rota comercial que trescruza la India de sud enta norte, y poquet a poquet enamplan la suya amistad. Bel día troban una base militar de l'exercito britanico y Kim para cuenta que la bandera d'o rechimiento d'o cual en ye lo cuartel ye d'un toro royo en campo verde, exactament la sinyal que li describiba su difunto pai. Kim prega de dentrar-ie pero ye deteniu por o talaya y prencipia una baralla. De resultas de tot ixo troban que Kim yera portador d'uns documentos que acreditan que ye fillo de Kimball O'Hara, un irlandés qui heba serviu d'antes mas en o rechimiento.

Encara que a Kim no li cuaca pas guaire la idea, lo lama decide que Kim ha d'educar-se entre la suya chent y paga los estudios de Kim en a millor escuela d'a India, a on estudian os fillos d'os militars y funcionarios britanicos destinaus en o país. D'atra man Mahbub Ali convence a lo coronel Creighton de que Kim ye poseyedor d'un gran talento natural ta l'espionache, cosa que sí que li cuaca muito mas a Kim, y fa que reciba formación como espía mientres as suyas vacancias, siempre que torne en a suya escuela cuan torne a escomencipiar lo siguient curso. Por una serie de circumstancias, Kim se acompanyando a lo suyo lama como enchaquia en a suya rechira pero en realidat ye vichilando a dos oficials de l'exercito ruso que son fendo labors d'espionache amán d'a muga pero aintro d'o territorio d'o Raj britanico y captando as voluntaz d'os nativos. Kim ya ha dentrau en o Gran chuego, por a puerta gran, y bien luego se trobará en periglo.

 Elenco Kim en Internet Movie Database. 
 Actor  Papel  Notas  Errol Flynn  Mahbub Ali   Dean Stockwell  Kimball 'Kim' O'Hara Jr.   Paul Lukas  Lama   Robert Douglas  Coronel Creighton   Thomas Gomez  Emisario   Cecil Kellaway  Hurree Chunder   Arnold Moss  Lurgan Sahib   Reginald Owen  Mosén Victor   Laurette Luez  Laluli   Richard Hale  Hassan Bey   Roman Toporow  Oficial ruso   Ivan Triesault  Oficial ruso   Mimi Aguglia  Vendedora de birolla  No acreditau Patrick Aherne  Aduyant d'o cheneral  No acreditau Fernando Alvarado  Mesache indio  No acreditau Michael Ansara  Guardia de l'arem  No acreditau Lailee Bakhtiar  Moceta india en a carrera  No acreditau Bobby Barber  Conductor d'o carro  No acreditau Steven Baron  Oficial choven  No acreditau M.S. Bedi  Fillo esmerdazau  No acreditau Hamilton Camp  Thorpe  No acreditau Wallis Clark  Cheneral britanico en Craighton  No acreditau Paul Collins  Estudiant britanico  No acreditau Henry Corden  Conspirador  No acreditau Bette Daniels  Miss Manners  No acreditada Adeline De Walt Reynolds  Viella "maharanee"  No acreditau Richard Glynn  Estudiant britanico  No acreditau I.A. Hafesjee  Erudito indio  No acreditau Timmy Hawkins  Estudiant britanico  No acreditau Robin Hughes  Oficial britanico  No acreditau Olaf Hytten  Mr. Fairlee  No acreditau Curtis Loys Jackson Jr.  Estudiant britanico  No acreditau Hassan Khayyam  Criau  No acreditau George Khoury  Hombre choven  No acreditau Walter Kingsford  Dr. Bronson  No acreditau Lou Krugman  Guardia  No acreditau Frank Lackteen  Uembra de Chunder  No acreditau Edgar Lansbury  Oficial choven  No acreditau Mitchell Lewis  Granchero camín d'Ambala  No acreditau Richard Lupino  Talaya  No acreditau M.S. Malek  Fillo esmerdazau  No acreditau Peter Mamakos  Conspirador  No acreditau John Mantley  Ordenanza  No acreditau Donna Martell  Haikun  No acreditada Keith McConnell  Mayestro  No acreditau Merrill McCormick  Pastor de crabas  No acreditau Francis McDonald  Escribient de cartas  No acreditau George McDonald  Estudiant britanico  No acreditau Lal Chand Mehra  Policía  No acreditau Henry Mirelez  Wanna  No acreditau Movita  Muller con nino  No acreditada Jeanette Nolan  Mai de Foster  No acreditada Maurice Panama  Oficial choven  No acreditau Stanley Price  Vendedor d'augua  No acreditau Rodd Redwing  Criau de Creighton  No acreditau Danny Rees  Biggs  No acreditau Lanny Rees  Papel menor No acreditau Frank Richards  Abul  No acreditau Hayden Rorke  Comandant Ainsley  No acreditau Christopher Severn  Estudiant britanico  No acreditau Malik Tahir  Mesache indio  No acreditau Mike Tellegen  Policía  No acreditau Felipe Turich  Policía  No acreditau Wilson Wood  Gerald  No acreditau

 Producción 
A Metro-Goldwyn-Mayer heba anunciau en 1938 la realización d'a cinta, que heban de protagonizar Freddie Bartholomew (como Kimball 'Kim' O'Hara Jr.) y Robert Taylor (en o papel de Mahbub Ali; tanimientres en esclatar en 1939 la Segunda Guerra Mundial o prochecto quedó temporalment aparcau. En 1942 se reactivó, pensando-se en que los protagonistas estasen Mickey Rooney (como Kim), Conrad Veidt (como lo lama) y Basil Rathbone en o papel de Mahbub Ali, con guión de Leon Gordon y producida por Victor Saville, pero en estar en plena guerra se consideroron as posibles implicacions politicas y se descartó por segunda vegada en considerar que indios y rusos podrían sentir-se molestos en estar os malos d'a cinta cuan feban parte d'os Aliaus en a luita comuna con estausunidenses y britanicos contra lo Tercer Reich y l'Imperio chaponés.

En plegar la India en a suya independencia en 1948 lo Gubierno indio aprebó la realización d'a cinta y, amás, heba esclatau a Guerra Fría y ya tornaba a estar posible de presentar en a gran pantalla a los rusos como los malos d'a cinta, asinas que en 1949 lo prochecto se reactivó, en contractando a la estrela infantil d'a Dean Stockwell y bien luego a Errol Flynn como protagonista. Paul Lukas y Errol Flynn filmoron a suyas escenas en escenarios reals y naturals en a India, pero as escenas a on amanixe Stockwell se filmoron en Hollywood, fendo-se servir dobles ta las escenas a on amanixe que se filmoron en a India, mesmo que ta las escenas con Huree Babu, Creighton Sahib y Lurgan Sahib, en iste caso porque encara no se sabeba cuals actors heban d'interpretar ixos papels. En chinero de 1950 se filmoron en California as escenas que faltaban.

 Banda sonora 
O filo conductor d'a banda sonora d'a cinta ye la canción D'Ye Ken John Peel?, mas que mas cuan amanixen en a cinta las tropas a lo servicio d'a Companyía Britanica d'as Indias Orientals, los clamaus exercitos d'a presidencia.

 Recaudo 
La cinta tenió prou exito de publico, en fer un recaudo de 2.896.000 dólars en Estaus Unius y Canadá y 2.465.000 dólars mas arredol d'o mundo, estando la cinta con mas recaudo d'as protagonizadas por Errol Flynn en parando cuenta d'a inflación.

 Critica 
En De cine 21 se diz que: Kim de la India, pequeño soldadito, en De cine 21.

En Fotogramas Kim de la India en Fotogramas, 29 de mayo de 2008. charran d'a "solideza d'a suya realización" y d'as "convincents interpretacions".

 Se veiga tamién 
 Cine en 1950.
 Cintas de 1950.

 Referencias 

 Vinclos externos 
  Kim en Internet Movie Database.
  /  Kim en FilmAffinity.
  Kim en l' American Film Institute Catalog de l'American Film Institute.
  Kim en AllMovie.
  Kim en TCM Movie Database.
  Kim en Allociné.
  Kim en Rotten Tomatoes.

Categoría:Cintas ambientadas en a India
Categoría:Cintas ambientadas en Pakistán
Categoría:Cintas ambientadas en 1885
Categoría:Cintas con banda sonora orichinal d'André Previn
Categoría:Cintas con dirección de fotografía de William V. Skall
Categoría:Cintas con guión de Helen Deutsch
Categoría:Cintas con guión de Leon Gordon
Categoría:Cintas con guión de Richard Schayer
Categoría:Cintas con montache de George Boemler
Categoría:Cintas d'Estaus Unius
Categoría:Cintas de cine de drama
Categoría:Cintas de cine d'aventuras
Categoría:Cintas de cine d'espionache
Categoría:Cintas dirichidas por Victor Saville
Categoría:Cintas en anglés
Categoría:Cintas interpretadas por Arnold Moss
Categoría:Cintas interpretadas por Cecil Kellaway
Categoría:Cintas interpretadas por Dean Stockwell
Categoría:Cintas interpretadas por Errol Flynn
Categoría:Cintas interpretadas por Laurette Luez
Categoría:Cintas interpretadas por Paul Lukas
Categoría:Cintas interpretadas por Robert Douglas
Categoría:Cintas interpretadas por Thomas Gomez
Categoría:Cintas producidas por Leon Gordon
Categoría:Cintas rodadas en California
Categoría:Cintas rodadas en Lucknow
Categoría:Cintas rodadas en Rachastán
Categoría:Cintas rodadas en Uttar Pradesh
Categoría:Cintas rodadas en Uttaranchal